Príloha 10

**INFORMÁCIA O PODMIENKACH SPRACÚVANIA OSOBNÝCH ÚDAJOV V SÚVISLOSTI S AKTIVITAMI NÁRODNÉHO PROJEKTU**

**Komplexný systém podpory marginalizovaných rómskych komunít prostredníctvom misijno-pastoračnej činnosti ITMS2021+: 401406C459**

*v súlade s čl. 14 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „****Nariadenie GDPR****“) a ustanovením § 20 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „****zákon****“) si Vás týmto, ako dotknutú osobu, dovoľujeme informovať o Vašich právach a o podmienkach spracúvania Vašich osobných údajov, nakoľko v súvislosti s realizáciou aktivít Národného projektu Komplexný systém podpory marginalizovaných rómskych komunít prostredníctvom misijno-pastoračnej činnosti ITMS2021+: 401406C459 (ďalej len „****NP MPSC****“) dochádza k spracúvaniu Vašich osobných údajov.*

**IDENTIFIKAČNÉ ÚDAJE PREVÁDZKOVATEĽA A ZODPOVEDNEJ OSOBY**

názov: **Úrad vlády Slovenskej republiky**

sídlo: Námestie slobody 1, 813 70 Bratislava, Slovenská republika

IČO: 00 151 513

kontakt: tel. číslo: 02 209 25 111; e-mail: zodpovedna.osoba@vlada.gov.sk

(ďalej len „**prevádzkovateľ**“ alebo „**Úrad vlády**“)

**V prípade otázok, ktoré sa týkajú ochrany osobných údajov, môžete kontaktovať zodpovednú osobu prevádzkovateľa:**

zodpovedná osoba:tel. číslo: 02 209 25 294; e-mail: zodpovedna.osoba@vlada.gov.sk

(ďalej len „**zodpovedná osoba**“)

**ROZSAH SPRACÚVANÝCH OSOBNÝCH ÚDAJOV**

a) titul, meno, priezvisko, dátum narodenia, rodné číslo, adresa trvalého pobytu, štátne občianstvo;

b) absolvované školy a vzdelanie, zamestnania, doby v zamestnaní, dátum uzatvorenia pracovného pomeru, skúšobná doba, dátum skončenia pracovného pomeru, pracovná pozícia, druh pracovného pomeru, náplň práce, školenia a kurzy;

c) fond pracovného času, dovolenka, dochádzka, prekážky v práci na strane zamestnanca, údaje o dočasnej pracovnej neschopnosti;

d) mzdové náležitosti, údaje o druhu a výške povinných odvodov zamestnanca a zamestnávateľa a iných zákonných zrážkach zo mzdy, údaje o zdravotnom poistení, údaje o sociálnom poistení, údaje o zákonných a iných zrážkach zamestnanca zo mzdy, údaje o starobnom dôchodkovom sporení a doplnkovom dôchodkovom sporení zamestnanca, údaje o osobnom účte zamestnanca, o poberaných nemocenských dávkach a iných dávkach;

e) údaje o zmenenej pracovnej schopnosti, údaje o priznaní invalidného dôchodku, údaje o čerpaní materskej a rodičovskej dovolenky;

f) údaje vyplývajúce z výpisu a/alebo odpisu z registra trestov;

g) ostatné údaje uvádzané v pracovnej zmluve a jej dodatkoch, v platovom dekréte a na výplatnej páske.

**ÚČEL SPRACÚVANIA OSOBNÝCH ÚDAJOV**

Účelom spracúvania osobných údajov je plnenie povinnosti preukázania vynakladania nenávratného finančného príspevku poskytnutého prevádzkovateľovi z Európskeho sociálneho fondu plus v rámci Programu Slovensko, na realizáciu a v súvislosti s realizáciou NP MPSC v rozsahu podľa § 46 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov (ďalej len „**zákon o príspevkoch z fondov EÚ**“).

**PRÁVNY ZÁKLAD SPRACÚVANIA OSOBNÝCH ÚDAJOV**

V súlade s čl. 6 ods. 1 písm. c) Nariadenia GDPR a § 13 ods. 1 písm. c) zákona je spracúvanie osobných údajov nevyhnutné na plnenie povinností kladených na prevádzkovateľa ustanovením § 46 zákona o príspevkoch z fondov EÚ.

**LEHOTA UCHOVÁVANIA**

Prevádzkovateľ uchováva osobné údaje po dobu nevyhnutnú na splnenie účelu spracúvania s predpokladaným ukončením spracovania do **31.12.2034** alebo aj po tomto dátume, pokiaľ nastanú skutočnosti uvedené v čl. 82 Nariadenia Európskeho parlamentu a Rady (EÚ, Euratom) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku.

V prípade, ak sú osobné údaje súčasťou dokumentácie, ktorá podlieha archivačnej a/alebo registratúrnej povinnosti zo strany prevádzkovateľov a iných prijímateľov, spracovanie osobných údajov je vykonávané až do uplynutia archivačnej a/alebo registratúrnej povinnosti.

**IDENTIFIKÁCIA PRÍJEMCOV**

Prevádzkovateľ je povinný poskytnúť Vaše osobné údaje ďalším oprávneným subjektom (príjemcom), pokiaľ mu táto povinnosť vyplýva z osobitného právneho predpisu (napr. zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov, zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov), na účely preukázania použitia nenávratného finančného príspevku v rámci kontrolnej činnosti alebo inej činnosti orgánov podľa zákona o príspevkoch z fondov EÚ alebo osobitného predpisu.

Príjemcovia Vašich osobných údajov môžu byť i odborní konzultanti a poradcovia, ktorí sú viazaní zákonnou a/alebo zmluvnou povinnosťou mlčanlivosti a spoločnosti zabezpečujúce poskytnutie IT riešení a/alebo príslušné licencie (vrátane spoločností zabezpečujúcich poskytnutie cloudových služieb).

**PRENOS OSOBNÝCH ÚDAJOV DO TRETEJ KRAJINY ALEBO MEDZINÁRODNEJ ORGANIZÁCII**

Prenos osobných údajov do tretej krajiny mimo krajín EÚ a EHP alebo do medzinárodnej organizácie nie je a ani sa nezamýšľa.

**AKO ZÍSKAVAME VAŠE OSOBNÉ ÚDAJE, Z AKÉHO ZDROJA**

Prevádzkovateľ spracúvajú výlučne len údaje, ktoré mu poskytuje Ministerstvo vnútra Slovenskej republiky ako Váš zamestnávateľ, na základe zmluvy o spolupráci uzavretej medzi prevádzkovateľom a Ministerstvom vnútra Slovenskej republiky a § 46 zákona o príspevkoch z fondov EÚ.

**POVINNOSŤ POSKYTNUTIA VAŠICH OSOBNÝCH ÚDAJOV**

Poskytovanie Vašich osobných údajov Vaším zamestnávateľom, ktorý je zapojený do NP MPSC na základe zmluvy o spolupráci, je povinnosťou Vášho zamestnávateľa vyplývajúcou zo zmluvy o spolupráci uzavretej s prevádzkovateľom a z § 46 zákona o príspevkoch z fondov EÚ.

**AUTOMATIZOVANÉ ROZHODOVANIE VRÁTANE PROFILOVANIA**

Osobné údaje sú spracúvané v informačných systémoch prevádzkovateľa, ako aj v informačnom systéme ITMS 21+, prostredníctvom úplne alebo čiastočne automatizovaných alebo neautomatizovaných prostriedkov spracúvania.

**POUČENIE O PRÁVACH DOTKNUTEJ OSOBY**

V súlade s čl.13 až 21 Nariadenia GDPR (§ 19 až 27 zákona) máte ako dotknutá osoba:

* **právo požadovať** od prevádzkovateľa **prístup k  osobným údajom** týkajúcich sa Vašej osoby **a potvrdenie o tom, či sa spracúvajú osobné údaje, ktoré sa Vás týkajú** (čl.15 Nariadenia GDPR),

Máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako Vaše osobné údaje používame.

* **právo na opravu** Vašich nesprávnych alebo neúplných osobných údajov (čl.16 Nariadenia GDPR),

Prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím neváhajte nás požiadať, aby sme tieto informácie opravili, aktualizovali alebo doplnili.

* **právo na vymazanie** **(na zabudnutie)** Vašich osobných údajov, ak účel ich spracúvania skončil alebo je splnená niektorá z podmienok čl.17 Nariadenia GDPR,

Máte právo nás požiadať o vymazanie Vašich osobných údajov, napríklad, ak osobné údaje, ktoré sme o Vás získali už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad môžeme mať určité právne a regulačné povinnosti, čo znamená, že nebudeme môcť Vašej žiadosti vyhovieť.

* **právo na obmedzenie** spracúvania osobných údajov, ak ide o prípady podľa čl.18 Nariadenia GDPR,

Za určitých okolností ste oprávnený nás požiadať, aby sme prestali používať Vaše osobné údaje. Ide napríklad o prípady, keď si myslíte, že osobné údaje, ktoré o Vás máme môžu byť nepresné alebo keď si myslíte, že už Vaše osobné údaje nepotrebujeme využívať.

* **právo na prenosnosť** osobných údajov podľa čl.20 Nariadenia GDPR,

Za určitých okolností máte právo požiadať nás o prenos osobných údajov, ktoré ste nám poskytli, na inú tretiu stranu podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste jednou zo zmluvných strán.

* **právo podať návrh na začatie konania o ochrane osobných údajov –** ak sadomnievate, že Vaše osobné údaje spracúvame nespravodlivo alebo nezákonne, môžete podať návrh dozornému orgánu Úradu na ochranu osobných údajov Slovenskej republiky, Hraničná 12, 820 07 Bratislava 27, Tel.: +421 2 3231 3214; mail: statny.dozor@pdp.gov.sk, viac info. nájdete na [www.dataprotection.gov.sk](http://www.dataprotection.gov.sk).

**Svoje práva môžete uplatniť** **ústne, písomne alebo elektronicky u prevádzkovateľa alebo u jeho zodpovednej osoby na kontaktných údajoch uvedených v záhlaví tohto dokumentu. Za týmto účelom môžete použiť *Formulár pre uplatnenie práv dotknutej osoby*, ktorý nájdete na konci tohto dokumentu. V prípade otázok nás neváhajte kontaktovať.**

Na Vašu žiadosť týkajúcu sa spracúvania osobných údajov budeme odpovedať bez zbytočného odkladu, najneskôr do jedného mesiaca od jej doručenia. V osobitných prípadoch môže byť lehota predĺžená o ďalšie dva mesiace, o dôvodoch predĺženia lehoty Vás budeme informovať do jedného mesiaca od prijatia žiadosti. Pri vybavovaní Vašej žiadosti sme povinní overiť si Vašu totožnosť. O postupe overenia Vašej totožnosti Vás budeme informovať pri reakcii na Vašu žiadosť. Informácie sa poskytujú bezplatne. Ak by však Vaše žiadosti boli neprimerané alebo často sa opakujúce, môžeme požadovať primeraný administratívny poplatok za ich vybavenie.

**PRI SPRACÚVANÍ OSOBNÝCH ÚDAJOV SA ZAVÄZUJEME DODRŽIAVAŤ TIETO ZÁSADY**

**Zásada zákonnosti**

Osobné údaje spracúvame len zákonným spôsobom a tak, aby nedošlo k porušeniu základných práv dotknutej osoby.

**Zásada obmedzenia účelu**

Osobné údaje získavame iba na konkrétne určený, výslovne uvedený a oprávnený účel a nesmú sa ďalej spracúvať spôsobom, ktorý nie je zlučiteľný s týmto účelom.

**Zásada minimalizácie osobných údajov**

Osobné údaje spracúvame v primeranom, relevantnom a obmedzenom rozsahu, ktorý je nevyhnutný vzhľadom na účely, na ktoré sa spracúvajú.

**Zásada správnosti**

Spracúvame iba správne, úplné a podľa potreby aktualizované osobné údaje vo vzťahu k účelu spracúvania; osobné údaje, ktoré sú nesprávne z hľadiska účelov, na ktoré sa spracúvajú, sa bezodkladne vymažú alebo opravia.

**Zásada minimalizácie uchovávania**

Osobné údaje uchovávame vo forme, ktorá umožňuje identifikáciu dotknutých osôb najviac dovtedy, kým je to potrebné na účely, na ktoré sa osobné údaje spracúvajú.

**Zásada integrity a dôvernosti**

Osobné údaje spracúvame spôsobom, ktorý prostredníctvom primeraných technických a organizačných opatrení zaručuje primeranú bezpečnosť osobných údajov vrátane ochrany pred neoprávneným spracúvaním osobných údajov, nezákonným spracúvaním osobných údajov, náhodnou stratou osobných údajov, výmazom osobných údajov alebo poškodením osobných údajov.

**Zásada zodpovednosti**

Osobné údaje spracúvame v súlade s dobrými mravmi a spôsobom, ktorý neodporuje zákonu. Zodpovedáme za dodržiavanie základných zásad spracúvania osobných údajov, za súlad spracúvania osobných údajov so zásadami spracúvania osobných údajov.

**VEC: Formulár pre uplatnenie práva dotknutej osoby**

*(Tento formulár vyplňte, len ak si prajete uplatniť práva na ochranu osobných údajov podľa GDPR.)*

Na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) si týmto ako dotknutá osoba uplatňujem nasledujúce právo:

Právo na prístup k osobným údajom (čl.15 GDPR), ktoré sa týkajú:

...................................................................................................................................................................

Právo na opravu osobných údajov (čl.16 GDPR), ktoré sa týkajú:

...................................................................................................................................................................

Právo na výmaz osobných údajov (čl.17 GDPR), ktoré sa týkajú:

...................................................................................................................................................................

Právo na obmedzenie spracúvania osobných údajov (čl.18 GDPR), ktoré sa týkajú:

...................................................................................................................................................................

Právo na prenosnosť osobných údajov (čl.20 GDPR), ktoré sa týkajú:

...................................................................................................................................................................

Právo namietať spracúvanie osobných údajov (čl.21 GDPR), ktoré sa týkajú:

...................................................................................................................................................................

Práva týkajúce sa automatizovaného individuálneho rozhodovania vrátane profilovania

(čl.22 GDPR), ktoré sa týkajú:

...................................................................................................................................................................

**Túto žiadosť podáva:**

Meno a priezvisko žiadateľa: ......................................................................................................

Kontaktná adresa: .......................................................................................................................

Dňa: ........................................ ........................................

Podpis

*Vyplnenú žiadosť nám zašlite elektronicky na vyššie uvedenú e-mailovú adresu alebo v papierovej podobe na adresu sídla prevádzkovateľa a my Vám odpovieme v zákonnej lehote.*